মনসুর আখতার

মনসুর আখতার (; জন্ম: ২৫ ডিসেম্বর, ১৯৫৭) সিন্ধু প্রদেশের করাচি এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার ও কোচ। পাকিস্তান ক্রিকেট দলের অন্যতম সদস্য ছিলেন তিনি। ১৯৮০ থেকে ১৯৯০ সময়কালে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর পাকিস্তানি ক্রিকেটে করাচি, সিন্ধু ও ইউনাইটেড ব্যাংক লিমিটেড দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে অফ স্পিন বোলিংয়ে পারদর্শী ছিলেন তিনি।

 প্রথম-শ্রেণীর ক্রিকেট 
১৯৭৪-৭৫ মৌসুম থেকে ১৯৯৬-৯৭ মৌসুম পর্যন্ত মনসুর আখতারের প্রথম-শ্রেণীর খেলোয়াড়ী জীবন চলমান ছিল।

১৯৭৭ সালে ওয়াহিদ মির্জাকে সাথে নিয়ে ৫৬১ রান তুলেন। এ সংগ্রহটি উদ্বোধনী জুটিতে প্রথম-শ্রেণীর ক্রিকেটে অদ্যাবধি প্রথম উইকেট জুটিতে বিশ্বরেকর্ড হিসেবে টিকে আছে। ৮ ফেব্রুয়ারি, ১৯৭৭ তারিখে করাচি হোয়াইটসের সদস্যরূপে কোয়েটার বিপক্ষে এ রেকর্ড গড়েন।

 আন্তর্জাতিক ক্রিকেট 
সমগ্র খেলোয়াড়ী জীবনে উনিশটি টেস্ট ও একচল্লিশটি একদিনের আন্তর্জাতিকে অংশগ্রহণ করেছেন মনসুর আখতার। ২৪ নভেম্বর, ১৯৮০ তারিখে লাহোরে সফরকারী ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। ১২ জানুয়ারি, ১৯৯০ তারিখে মেলবোর্নে স্বাগতিক অস্ট্রেলিয়া দলের বিপক্ষে সর্বশেষ টেস্টে অংশ নেন তিনি।

আন্তর্জাতিক পর্যায়ে টেস্ট ক্রিকেটে একটি শতক ও তিনটি অর্ধ-শতরানের ইনিংস খেলেছেন তিনি। একমাত্র শতরানটি ফয়সলাবাদে অস্ট্রেলিয়ার বিপক্ষে ১১১ রানের ছিল।

 বিতর্কিত ভূমিকা 
৭ আগস্ট, ২০১৯ তারিখে মনসুর আখতার ভারতীয় জনৈক রমেশ গুপ্তা’র সাথে পাতানো খেলায় অংশগ্রহণের দায়ে অভিযুক্ত হন। তারা গ্লোবাল টি২০ কানাডা প্রতিযোগিতার দ্বিতীয় আসর চলাকালে পাকিস্তানি ক্রিকেটার উমর আকমলকে খেলা গড়াপেটায় প্রলুদ্ধ করেন। কিন্তু, উমর আকমল এ বিষয়ে পাকিস্তান ক্রিকেট বোর্ড ও প্রতিযোগিতার কর্মকর্তাদের কাছে প্রকাশ করেন। দূর্নীতি বিরোধী কর্মকর্তাগণ অংশগ্রহণকারী সকল দলকে মনসুর আখতার ও রমেশ গুপ্তা’র কাছ থেকে দূরে থাকার নির্দেশনা দেয়। মনসুর আখতারকে উমর আকমলের মুখোমুখি করা হয় ও পাতানো খেলার কোন প্রমাণ দাখিল করতে পারেননি।

 তথ্যসূত্র 

 আরও দেখুন 
 আজমত রানা
 রজার বিজেসুরিয়া
 পাকিস্তানি টেস্ট ক্রিকেটারদের তালিকা
 ক্রিকেট বিশ্বকাপের পাঁচ-উইকেট প্রাপ্তির তালিকা
 পাকিস্তানি একদিনের আন্তর্জাতিক ক্রিকেটারদের তালিকা

 বহিঃসংযোগ 



বিষয়শ্রেণী:১৯৫৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:১৯৮৩ ক্রিকেট বিশ্বকাপের ক্রিকেটার
বিষয়শ্রেণী:১৯৮৭ ক্রিকেট বিশ্বকাপের ক্রিকেটার
বিষয়শ্রেণী:ইউনাইটেড ব্যাংক লিমিটেডের ক্রিকেটার
বিষয়শ্রেণী:করাচির ক্রিকেটার
বিষয়শ্রেণী:করাচি বি-এর ক্রিকেটার
বিষয়শ্রেণী:করাচি হোয়াইটসের ক্রিকেটার
বিষয়শ্রেণী:করাচি ব্লুজের ক্রিকেটার
বিষয়শ্রেণী:করাচি থেকে আগত ক্রিকেটার
বিষয়শ্রেণী:পাকিস্তানি ক্রিকেটার
বিষয়শ্রেণী:পাকিস্তানের টেস্ট ক্রিকেটার
বিষয়শ্রেণী:পাকিস্তানের একদিনের আন্তর্জাতিক ক্রিকেটার
বিষয়শ্রেণী:পাকিস্তানি ক্রিকেট কোচ
বিষয়শ্রেণী:সিন্ধুর ক্রিকেটার
বিষয়শ্রেণী:সিন্ধু এ-এর ক্রিকেটার
বিষয়শ্রেণী:হাবিব ব্যাংক লিমিটেডের ক্রিকেটার